Nicușor Dan critică organizarea alegerilor locale 2024 de AEP: ”Trebuie făcută o analiză a modului în care buletinele de vot au dispărut”
Primarul general al Capitalei, Nicușor Dan, care a câștigat un nou mandat în urma alegerilor de duminică, afirmă, miercuri seară, 12 iunie, că organizarea alegerilor a fost ”inadmisibilă”, acuzând Autoritatea Electorală Permanentă (AEP) că nu s-a preocupat să adapteze procesul electoral la exemplele de bună practică din alte țări. Primarul general cere verificarea atentă a tuturor proceselor verbale, în contextul discuțiilor de la sectoarele 1 și 2 din Capitală.